2.

Anexa II se modifică după cum urmează: (a) Numărul de ordine 44 se înlocuiește cu următorul text: „Numărul de ordine 44 – Zonă de fonduri structurale: trebuie indicat dacă majoritatea suprafeței agricole utilizate a exploatației este situată într-o zonă reglementată de dispozițiile articolului 5, 6 sau 8 din Regulamentul (CE) nr. 1083/2006 al Consiliului (JO L 210, 31.7.2006, p. 25), prin utilizarea următoarelor numere de coduri: 6 = majoritatea suprafeței agricole utilizate a exploatației este situată într-o zonă a obiectivului «Convergență» în sensul Regulamentului (CE) nr. 1083/2006, în special articolul 5; 7 = majoritatea suprafeței agricole utilizate a exploatației este situată într-o zonă a obiectivului «Competitivitate regională și ocuparea forței de muncă» în sensul Regulamentului (CE) nr. 1083/2006, în special articolul 6; 8 = majoritatea suprafeței agricole utilizate a exploatației este situată într-o zonă eligibilă pentru sprijin tranzitoriu în sensul articolului 8 din Regulamentul (CE) nr. 1083/2006.” (b) Numărul de ordine 45 se înlocuiește după cum urmează: „Numărul de ordine 45 – Zone cu restricții de mediu: trebuie indicat dacă majoritatea suprafeței agricole utilizate a exploatației este situată într-o zonă reglementată de dispozițiile articolului 38 din Regulamentul (CE) nr. 1698/2005, prin utilizarea următoarelor numere de coduri: 1 = majoritatea suprafeței agricole utilizate a exploatației nu este situată într-o zonă eligibilă pentru plățile Natura 2000 sau plățile aferente Directivei 2000/60/CE în sensul articolului 38 din Regulamentul (CE) nr. 1698/2005; 2 = majoritatea suprafeței agricole utilizate a exploatației este situată într-o zonă eligibilă pentru plățile Natura 2000 sau plățile aferente Directivei 2000/60/CE în sensul articolului 38 din Regulamentul (CE) nr. 1698/2005.” (c) Punctul 23 se înlocuiește cu următorul text: „23. VIȚEI PENTRU ÎNGRĂȘAT Viței pentru îngrășat, sacrificați de obicei la vârsta de aproximativ șase luni.” (d) La punctul 106, a două liniuță se înlocuiește cu următorul text: „— împrumuturi pentru alte active (coloanele 4 și 8)”. (e) La punctul 107 „Regimul TVA”, sub „LITUANIA”, expresia „TVA neaplicabilă” se înlocuiește cu „Regim special”. (f) Punctul 138 se înlocuiește cu următorul text: „138. Legume proaspete, pepeni și căpșuni în spații acoperite: culturile cultivate în spații acoperite în timpul sezonului de cultivare sau în cea mai mare parte a acestui sezon (sere, rame fixe, tuburi din plastic accesibile; în cazul serelor cu mai multe niveluri, numai suprafața de bază este luată în considerare). Culturile cultivate în tuburi din plastic neaccesibile, sub clopot sau rame portabile, inclusiv ananasul și porumbul zaharat, nu sunt considerate culturi cultivate în spații acoperite.” (g) Punctul 169 se înlocuiește cu următorul text: „169. Ouă de găină (inclusiv ouăle destinate incubației)”. (h) La secțiunea L „COTE ȘI ALTE DREPTURI”, sub „COLOANELE TABELULUI L”, „Taxe, inclusiv taxa suplimentară (coloana 10)”, se elimină ultima teză „Se indică «0» în cazul în care există cotă, dar nu și plată”. (i) La punctul 601 „Plăți pe suprafață pentru terenurile neirigate”, textul „Suma rubricilor 602-618” se înlocuiește cu următorul text: „În coloana 4 (Numărul de unități de bază pentru plăți): suma rubricilor 602-618, cu excepția rubricilor 608, 614 și 618 atunci când aceleași unități de bază sunt, de asemenea, înregistrate sub o altă rubrică din tabelul M. În coloana 5 (Ajutor total): suma rubricilor 602-618.” (j) La punctul 621 „Plăți pe suprafață pentru terenurile irigate”, textul „Suma rubricilor 622-638” se înlocuiește cu următorul text: „În coloana 4 (Numărul de unități de bază pentru plăți): suma rubricilor 622-638, cu excepția rubricilor 628, 634 și 638 atunci când aceleași unități de bază sunt, de asemenea, înregistrate sub o altă rubrică din tabelul M. În coloana 5 (Ajutor total): suma rubricilor 622-638.” (k) Punctul 700 se înlocuiește cu următorul text: „700. Plăți directe pentru producția de carne de vită în temeiul Regulamentelor (CE) nr. 1254/1999 și (CE) nr. 1782/2003 ale Consiliului. Valoarea totală a plăților directe pentru carnea de vită trebuie, de asemenea, înregistrată în tabelul J, sub codul 700. Următorul tabel indică rubricile privind plățile directe pentru carnea de vită în temeiul Regulamentelor (CE) nr. 1254/1999 și (CE) nr. 1782/2003. Rubrici Numărul de unități de bază pentru plăți Ajutor total 700 Totalul plăților la carnea de vită (suma rubricilor 710, 720, 730, 740, 750, 760) – Obligatoriu 710 Primă specială (suma rubricilor 711 și 715) Obligatoriu Obligatoriu 711 Primă specială pentru tauri Obligatoriu Obligatoriu 715 Primă specială pentru boi Obligatoriu Obligatoriu 730 Primă pentru vaci care alăptează (suma rubricilor 731 și 735) – Obligatoriu 731 Primă pentru vaci care alăptează și juninci Obligatoriu Obligatoriu 735 Pentru prima pentru vaci care alăptează: primă națională suplimentară Obligatoriu Obligatoriu 740 Primă de sacrificare (suma rubricilor 741 și 742) – Obligatoriu 741 Primă de sacrificare: 1-7 luni Facultativ Obligatoriu 742 Primă de sacrificare: 8 luni și peste Obligatoriu Obligatoriu 750 Plată de extensificare, total Obligatoriu Obligatoriu 760 Plăți suplimentare (pachet național) – Obligatoriu”